אלבסן רשאני

אלבסן רשאני (ידוע גם כאלבה רשאני; באנגלית: Elbasan Rashani; נולד ב-9 במאי 1993) הוא כדורגלן קוסוברי המשחק בקלרמון פוט ובנבחרת קוסבו.

קריירה 
ב-24 ביולי 2014 חתם חוזה לארבע שנים עם ברונדבי מליגת העל הדנית וקיבל את המספר 14. על פי הדיווחים ברונדבי שילמה עבורו 4.9 מיליון כתרים דנים. שבוע לאחר מכן הוא ערך את הופעת הבכורה שלו בקבוצה במוקדמות ההליגה האירופית נגד קלאב ברוז' הבלגית, כשנכנס בדקה ה-76 במקומו של מייקל טייגסן.

ב-11 בינואר 2016 הצטרף לרוזנבורג מליגת העל הנוורגית בהשאלה לעונה אחת. יומיים לאחר מכן ערך את הופעת הבכורה כשפתח בהרכב הקבוצה בניצחון 0–1 על אוד גרינלנד.

ב-18 בנובמבר 2016 חתם על חוזה לשתי עונות עם רוזנבורג. ההעברה נכנסה לתוקף בינואר 2017.

ב-4 באוגוסט 2017 חתם על חוזה לשלוש שנים וחצי באוד גרינלנד, וקיבל את המספר 11. יומיים מאוחר יותר הוא ערך את הופעת הבכורה שלו, כשפתח בהרכב בניצחון הביתי 1–2 על סוגנדל.

ב-24 בינואר 2021 חתם על חוזה לשנה וחצי עם ארוזורום מליגת העל הטורקית. שלושה ימים לאחר מכן הוא ערך את הופעת הבכורה שלו בניצחון 0–2 על גלאטסראיי, כשנכנס כמחליף בדקה ה-46.

ב-16 ביולי 2021 חתם על חוזה לשנתיים בקלרמון פוט מליגת העל הצרפתית. באוגוסט 2021 הוא ערך את הופעת הבכורה בקבוצה, כשנכנס כמחליף בדקה ה-78 במקומו של ג'ים אלווינה בניצחון 0–2 על בורדו. באותו משחק הוא אף בישל למוחמד באיו את שערה הראשון של הקבוצה. שבועיים לאחר מכן הבקיע את שעריו הראשונים בקבוצה, כשהוא מבקיע צמד שערים בתיקו 3–3 מול אולימפיק ליון.

קריירת נבחרות 
משנת 2010 עד 2015 רשאני היה חלק מנבחרות נורווגיה הצעירות השונות (17, 18, 19, 20, 21). בנבחרות אלה הוא הופיע ב-33 משחקים והבקיע שלושה שערים. ב-10 בנובמבר 2015 זומן לסגל נבחרת קוסובו למשחק ידידות נגד אלבניה. הוא ערך את הופעת הבכורה שלו כשנכנס כמחליף בדקה ה-67 במקומו של מרגים ברהימי והבקיע את שערה השני של הנבחרת בתיקו הביתי 2–2.

חיים אישים 
רשאני נולד בוראמו בשוודיה להורים מקוסובו וגדל בקרגו שבנורווגיה.

נתונים

תארים

רוזנבורג 
 ליגת העל הנורווגית – 2016, 2017
 הגביע הנורווגי – 2016
 הסופר קאפ הנורווגי – 2017

קישורים חיצוניים 

כדורגלנים נורווגים
כדורגלנים קוסובנים
מגני כדורגל נורווגים
מגני כדורגל קוסובנים
כדורגלני אוד גרינלנד
כדורגלני רוזנבורג
כדורגלני ברונדבי
כדורגלני קלרמון פוט
כדורגלני נבחרת קוסובו
נורווגים שנולדו ב-1993
קוסובנים שנולדו ב-1993